ಗೈಡೊ ವಿಲ್ಹೆಲ್ಮಸ್ ಇಂಬೆನ್ಸ್ (ಜನನ 3 ಸೆಪ್ಟೆಂಬರ್ 1963) ಒಬ್ಬ ಡಚ್ ಅಮೇರಿಕನ್ ಅರ್ಥಶಾಸ್ತ್ರಜ್ಞ . 2021 ರಲ್ಲಿ ಇಂಬೆನ್ಸ್‌ಗೆ ಆರ್ಥಿಕ ವಿಜ್ಞಾನದ ನೊಬೆಲ್ ಸ್ಮಾರಕ ಪ್ರಶಸ್ತಿಯ ಅರ್ಧದಷ್ಟು ಜೋಶುವಾ ಆಂಗ್ರಿಸ್ಟ್‌ ಜೊತೆಯಲ್ಲಿ "ಸಾಂದರ್ಭಿಕ ಸಂಬಂಧಗಳ ವಿಶ್ಲೇಷಣೆಗೆ ಅವರ ಕ್ರಮಬದ್ಧ ಕೊಡುಗೆಗಳಿಗಾಗಿ" ನೀಡಲಾಯಿತು, ಮತ್ತು ಡೇವಿಡ್ ಕಾರ್ಡ್‌ಗೆ ಉಳಿದ ಅರ್ಧವನ್ನು ನೀಡಲಾಯಿತು. ಅವರು 2012 ರಿಂದ ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯದ ಸ್ಟ್ಯಾನ್‌ಫೋರ್ಡ್ ಗ್ರಾಜುಯೇಟ್ ಸ್ಕೂಲ್ ಆಫ್ ಬಿಸಿನೆಸ್‌ನಲ್ಲಿ ಅರ್ಥಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದಾರೆ == ಆರಂಭಿಕ ಜೀವನ ಮತ್ತು ಶಿಕ್ಷಣ == ಗಿಡೋ ವಿಲ್ಹೆಲ್ಮಸ್ ಇಂಬೆನ್ಸ್ ಅವರು ನೆದರ್ನ್ಲೆಂಡ್ಸ್ ನಲ್ಲಿ ಸೆಪ್ಟೆಂಬರ್ 1963 3 ರಂದು ಜನಿಸಿದರು. 1975 ರಲ್ಲಿ ಅವರ ಕುಟುಂಬ ಡ್ಯೂರ್ನ್ ಗೆ ಸ್ಥಳಾಂತರಗೊಂಡಿತು. ಬಾಲ್ಯದಲ್ಲಿ ಇಂಬೆನ್ಸ್ ಕಟ್ಟಾ ಚೆಸ್ ಆಟಗಾರ ಆಗಿದ್ದರು. 2021 ರ ಸಂದರ್ಶನವೊಂದರಲ್ಲಿ, ಇಂಬೆನ್ಸ್ ಅರ್ಥಶಾಸ್ತ್ರದ ಮೇಲಿನ ತನ್ನ ಉತ್ಸಾಹವನ್ನು ತನ್ನ ಬಾಲ್ಯದ ಆಟದ ಆಸಕ್ತಿಯೊಂದಿಗೆ ತಳುಕು ಹಾಕಿದರು. ಇಂಬೆನ್ಸ್ 1983 ರಲ್ಲಿ ಎರಾಸ್ಮಸ್ ಯೂನಿವರ್ಸಿಟಿ, ರೋಟರ್‌ಡ್ಯಾಮ್‌ನಿಂದ ಇಕೋನೊಮೆಟ್ರಿಕ್ಸ್‌ನಲ್ಲಿ ಅಭ್ಯರ್ಥಿಯ ಪದವಿ (ಸ್ನಾತಕೋತ್ತರ ಪದವಿಗೆ ಸಮನಾದ ಪದವಿ) ಪಡೆದರು. ಆನಂತರದಲ್ಲಿ 1986ರಲ್ಲಿ ಅರ್ಥಶಾಸ್ತ್ರ ಹಾಗು ಅರ್ಥ ಮಾಪನ ರಲ್ಲಿ ರಲ್ಲಿ ಯುನೈಟೆಡ್ ಕಿಂಗ್ಡಂ ನ ಕಿಂಗ್ಸ್ಟನ್ ಅಪಾನ್ ಹಲ್ ನಲ್ಲಿರುವ ಹಲ್ ವಿಶ್ವವಿದ್ಯಾಲಯದಿಂದ ಎಂಎಸ್ಸಿ ಪದವಿಯನ್ನು ಪಡೆದರು. 1986 ರಲ್ಲಿ, ಇಂಬೆನ್ಸ್ ಅವರ ಮಾರ್ಗದರ್ಶಕರಲ್ಲಿ ಒಬ್ಬರಾದ ಹಲ್ ವಿಶ್ವವಿದ್ಯಾನಿಲಯದ ಆಂಥೋನಿ ಲ್ಯಾಂಕಾಸ್ಟರ್ ಅವರು , ರೋಡ್ ಐಲ್ಯಾಂಡ್‌ನ ಪ್ರಾವಿಡೆನ್ಸ್‌ನಲ್ಲಿರುವ ಬ್ರೌನ್ ವಿಶ್ವವಿದ್ಯಾಲಯಕ್ಕೆ ತೆರಳಿದರು. ಹೆಚ್ಚಿನ ಪದವಿ ಮತ್ತು ಡಾಕ್ಟರೇಟ್ ಅಧ್ಯಯನವನ್ನು ಮುಂದುವರಿಸಲು ಇಂಬೆನ್ಸ್ ಲಂಕಸ್ಟೆರ್ ಅವರನ್ನು ಅನ್ನು ಅನುಸರಿಸಿ ಅಲ್ಲಿಗೆ ತೆರಳಿದರು. ಇಂಬೆನ್ಸ್ ಅವರು ಕ್ರಮವಾಗಿ ಬ್ರೌನ್ ವಿಶ್ವವಿದ್ಯಾಲಯದಿಂದ ಅರ್ಥಶಾಸ್ತ್ರದಲ್ಲಿ 1989 ರಲ್ಲಿ ಮಾಸ್ಟರ್ ಆಫ್ ಆರ್ಟ್ಸ್ ಮತ್ತು 1991 ರಲ್ಲಿ ಪದವಿಯನ್ನು ಪಡೆದರು. == ವೃತ್ತಿ == ಇಂಬೆನ್ಸ್ ಅವರು ಹಾರ್ವರ್ಡ್ ವಿಶ್ವವಿದ್ಯಾಲಯ (1990–97, 2006–12), ಟಿಲ್ಬರ್ಗ್ ವಿಶ್ವವಿದ್ಯಾಲಯ (1989-1990), ಲಾಸ್ ಏಂಜಲೀಸ್ ನ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯ, (1997–2001), ಮತ್ತು ಬರ್ಕ್ಲಿಯ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯ (2002–06) ನಲ್ಲಿ ಕಲಿಸಿದ್ದಾರೆ. ಅವರು ಆರ್ಥಿಕ ಅರ್ಥಶಾಸ್ತ್ರದಲ್ಲಿ ಪರಿಣತಿ ಹೊಂದಿದ್ದಾರೆ. ಅವರು ಇಕಾನೊಮೆಟ್ರಿಕಾ ದ ಸಂಪಾದಕರಾಗಿ 2019 ಮತ್ತು 2023 ರವರೆಗೆ ಕಾರ್ಯ ನಿರ್ವಹಿಸಿದರು. 2021 ರ ಹೊತ್ತಿಗೆ, ಅವರು ಸ್ಟ್ಯಾನ್‌ಫೋರ್ಡ್ ಗ್ರಾಜುಯೇಟ್ ಸ್ಕೂಲ್ ಆಫ್ ಬ್ಯುಸಿನೆಸ್‌ನಲ್ಲಿ ಅನ್ವಯಿಕ ಅರ್ಥಶಾಸ್ತ್ರ ಮತ್ತು ಅರ್ಥಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದಾರೆ. ಅವರು ಸ್ಟ್ಯಾನ್‌ಫೋರ್ಡ್ ಇನ್‌ಸ್ಟಿಟ್ಯೂಟ್ ಫಾರ್ ಎಕನಾಮಿಕ್ ಪಾಲಿಸಿ ರಿಸರ್ಚ್ () ನಲ್ಲಿ ಸೀನಿಯರ್ ಫೆಲೋ ಮತ್ತು ಇನ್ಸ್ಟಿಟ್ಯೂಟ್ ಸ್ಕೂಲ್ ಆಫ್ ಹ್ಯುಮಾನಿಟೀಸ್ ಅಂಡ್ ಸೈನ್ಸಸ್‌ನಲ್ಲಿ ಅರ್ಥಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದಾರೆ. ಇಂಬೆನ್ಸ್ ಎಕಾನೊಮೆಟ್ರಿಕ್ ಸೊಸೈಟಿ (2001) ಮತ್ತು ಅಮೇರಿಕನ್ ಅಕಾಡೆಮಿ ಆಫ್ ಆರ್ಟ್ಸ್ ಅಂಡ್ ಸೈನ್ಸಸ್ (2009) ನ ಸಹವರ್ತಿಯಾಗಿದ್ದಾರೆ. ಇಂಬೆನ್ಸ್ 2017 ರಲ್ಲಿ ರಾಯಲ್ ನೆದರ್‌ಲ್ಯಾಂಡ್ಸ್ ಅಕಾಡೆಮಿ ಆಫ್ ಆರ್ಟ್ಸ್ ಅಂಡ್ ಸೈನ್ಸಸ್‌ನ ವಿದೇಶಿ ಸದಸ್ಯರಾಗಿ ಆಯ್ಕೆಯಾದರು ಅವರು 2020 ರಲ್ಲಿ ಅಮೇರಿಕನ್ ಸ್ಟ್ಯಾಟಿಸ್ಟಿಕಲ್ ಅಸೋಸಿಯೇಶನ್‌ನ ಫೆಲೋ ಆಗಿ ಆಯ್ಕೆಯಾದರು. === ಅರ್ಥಶಾಸ್ತ್ರದಲ್ಲಿ ನೊಬೆಲ್ ಸ್ಮಾರಕ ಬಹುಮಾನ === ಸಾಂದರ್ಭಿಕ ಸಂಬಂಧಗಳ ವಿಶ್ಲೇಷಣೆಗೆ ತಮ್ಮ ಕೊಡುಗೆಗಳಿಗಾಗಿ ಇಂಬೆನ್ಸ್ 2021 ರ ಆರ್ಥಿಕ ವಿಜ್ಞಾನದ ನೊಬೆಲ್ ಸ್ಮಾರಕ ಪ್ರಶಸ್ತಿಯನ್ನು ಸಹ ಆರ್ಥಿಕ ತಜ್ಞರಾದ ಡೇವಿಡ್ ಕಾರ್ಡ್ ಮತ್ತು ಜೋಶುವಾ ಆಂಗ್ರಿಸ್ಟ್ ಅವರೊಂದಿಗೆ ಪಡೆದರು. ವಿಜೇತರನ್ನು ಪ್ರಕಟಿಸುವ ಪತ್ರಿಕಾ ಪ್ರಕಟಣೆಯಲ್ಲಿ, ರಾಯಲ್ ಸ್ವೀಡಿಷ್ ಅಕಾಡೆಮಿ ಆಫ್ ಸೈನ್ಸಸ್ " ಈ ವರ್ಷದ ಪ್ರಶಸ್ತಿ ವಿಜೇತರಾದ- ಡೇವಿಡ್ ಕಾರ್ಡ್, ಜೋಶುವಾ ಆಂಗ್ರಿಸ್ಟ್ ಮತ್ತು ಗೈಡೋ ಇಂಬೆನ್ಸ್ ಅವರು ನಮಗೆ ಕಾರ್ಮಿಕ ಮಾರುಕಟ್ಟೆಯ ಬಗ್ಗೆ ಹೊಸ ಒಳನೋಟಗಳನ್ನು ಒದಗಿಸಿದ್ದಾರೆ ಮತ್ತು ಕಾರಣ ಮತ್ತು ಪರಿಣಾಮದ ಬಗ್ಗೆ ಯಾವ ತೀರ್ಮಾನಗಳನ್ನು ನೈಸರ್ಗಿಕ ಪ್ರಯೋಗಗಳಿಂದ ಪಡೆಯಬಹುದು ಎಂದು ತೋರಿಸಿದ್ದಾರೆ. ಅವರ ವಿಧಾನವು ಇತರ ಕ್ಷೇತ್ರಗಳಿಗೆ ಹರಡಿದೆ ಮತ್ತು ಪ್ರಾಯೋಗಿಕ ಸಂಶೋಧನೆಯಲ್ಲಿ ಕ್ರಾಂತಿಕಾರಕವಾಗಿದೆ. " ಎಂದು ಹೇಳಿದೆ. == ವೈಯಕ್ತಿಕ ಜೀವನ == ಇಂಬೆನ್ಸ್ 2002 ರಲ್ಲಿ ಅರ್ಥಶಾಸ್ತ್ರಜ್ಞ ಸುಸಾನ್ ಅಥೇಯರನ್ನು ವಿವಾಹವಾಗಿದ್ದಾರೆ . ಅವರು ಯುನೈಟೆಡ್ ಸ್ಟೇಟ್ಸ್ ಮತ್ತು ನೆದರ್ಲ್ಯಾಂಡ್ಸ್ ಎರಡೂ ದೇಶಗಳ ಪೌರತ್ವವನ್ನು ಹೊಂದಿದ್ದಾರೆ. == ಉಲ್ಲೇಖಗಳು ==